Исхакова Гөлфиә Заһит ҡыҙы

**Исхакова Гөлфиә Заһит ҡыҙы** (Вәлиева) (15 февраль 1957 йыл,  ТАССР, Әлмәт районы, Кәләй) – мәҙәниәт хеҙмәткәре, ансамбль етәксеһе, шағирә, Удмуртияла (Воткинск) йәшәп, татар телендә ижад итә. Татарстан (*[[2007 йыл|2007]]*) һәм Удмурт Республикаһы (*[[2007 йыл|2007]]*) яҙыусылар, РФ журналистар (*[[2014 йыл|2014]]*) союзы  ағзаһы. Сәжидә Сөләймәнова (*[[2016 йыл|2016]])*, Риза Шәфи (*[[2008 йыл|2008]]*) исемендәге премиялар лауреаты.

## Биографияһы

Исхакова Гөлфиә Заһит ҡыҙы 1957 йылдың 15 февралендә Татарстан  АССР-ы Әлмәт районы Кәләй (*вариант*: Һабансы) ауылында тыуған. Лениногорск районы Мөкмин-Ҡаратай ауылында үҫкән, Иҫке Ҡыуаҡ ауылы мәктәбен (*[[1974 йыл|1974]]*), В. Г. Садовников исемендәге Воткинск машина төҙөү техникумын (*[[1984 йыл|1984]])*, Ижевскта  Удмурт республикаһы мәҙәниәт техникумын (*[[2004 йыл|2004]]*) тамамлаған. Ике тиҫтә йыл Воткинск  машина төҙөү заводында технолог булып эшләй. Бер нисә йыл тыуған яғы Әлмәттә эшләп ҡайта. Воткинск ҡалаһында милли «Дуҫлыҡ», «һабан турғайы» (*халыҡ ансамбле*) ансамблдәрен ойоштора. 2001-2004 йылдарҙа Воткинск радиоһында татарса «Серҙәш» тапшырыуҙарын әҙерләй һәм алып бара.  «Яңарыш» гәзитенең  (*[[Ижевск]]*) Воткинск ҡалаһында хәбәрсеһе була. Воткинскта  П. И. Чайковский исемендәге баҡса («Дуҫлыҡ» клубы) хеҙмәткәре .

## Ижады
Шиғырҙарҙы  мәктәп йылдарында уҡ яҙа башлай. 1994 йылдан хикәйәләре, лирик шиғырҙары  Татарстан Удмурт Республикаһы гәзит-журналдарында (*«Яңарыш», «Мәдәни җомга», «Ватаным Татарстан», «Хәзинә», «Воткинские вести», «Әлмәт таңнары», «Яшьләр заманы», «Тормыш кыры», «Казан утлары», «Мәйдан», «Ялкын»*), «Язмышлар авазы» йыйынтығында (*1998, Ижевск)*  баҫылып сыға.   «Язларыма кайтам» (*2002*), «Ак моң алып каеннардан» (*2007*), балалар өсөн «Президент булам» (*2012*), «Сукыр мәхәббәт» (*Казан, 2012*), «Изге теләкләр юллыйм» (*2013, Төмән*), «Күңелем фасыллары» (*2017*)  китаптары нәшер ителгән. Шиғырҙарына көй яҙылып, йырға әйләнгән, ҡайһы бер йырсылар (*мәҫәлән*, Салауат) репертуарында ла бар. Удмурт яҙыусылары әҫәрҙәрен татарсаға тәржемә итә. Үҙенең шиғырҙарын урыҫсаға Сергей Вострокнутов тәржемә иткән .

## Бүләктәре, маҡтаулы исемдәре

* 2008 Риза Шәфи исемендәге премия
* 2016 Сажидә Сөләймәнова премияһы — *«Сукыр мәхәббәт»  китабы ([[Ҡазан]], [[2012 йыл|2012]]) өсөн дәртләндереү премияһы*.

## Ғаиләһе
Атаһы  Заһит, әсәһе Мәғмүрә.Ире Дуварис Исхаҡов, Ҡазан авиация институтын тамамлағас, Воткинск машина төҙөү заводына эшкә юллама менән ебәрелгән.Балалары: *ҡыҙҙары* Гөлназ (Сөнәғәтуллина), хисапсы, *ҡыҙҙары* Гүзәл (Максимова),  Удмурт Республикаһы яҙыусылар союзы ағзаһы.

## Әҙәбиәт

# Әдипләребез: биобиблиографик белешмәлек. 2 томда (*төзүчеләре* Р. Н. Даутов һәм Р. Ф. Рахмани).  К.: ТКН, 2009.
# Кайда да йөрәктә. Татарстаннан читтә яшәүче татар әдипләренең иҗаты (*төзүчеләр* И. М. Ибраһимов,  Р. Г. Хәннанов; *кереш сүз* Р. З. Закиров). К.: «Идел-Пресс», 2012. ISBN 978-5-85247-611-1

## Һылтанмалар

* Гөлфия Заһит кызы Исхакова (Вәлиева). «Әдипләр» (Әхмәт Дусайлының шәхси порталы)
* *Хәмидә Гайфуллина.* Милли җанлы шагыйрә Гөлфия Исхакова. Азатлык Радиосы, 29.09.2012
* Исхакова Гөлфия. matbugat.ru
* ВКонтактедагы сәхифәсе

## Иҫкәрмәләр